MLDataScientist/Wikipedia-uzbek-2024-05-01 huggingface dataset:
Maksim Kurdyukov

Maksim Andreyevich Kurdyukov (ruscha: Макси́м Андре́евич Курдюко́в; 1990-yil 28-sentyabrda Oʻskemen, KSSR, SSSR) — ilgari Rossiya vakili sifatida juftlikda konkida uchish boʻyicha musobaqalarda qatnashgan figurali uchuvchi, hozirda Amerika vakili. Rossiya kubogi finalining kumush (2013) va bronza (2014) sovrindori. 2015-yil may oyidan AQSh vakili sifatida musobaqalarda qatnashib keladi.

Faoliyati

Rossiya vakili sifatida 

Maksim 2000-yilda „Moskvich“ nomli davlat taʼlim muassasasida murabbiy Andrey Leonidovich Baldenko qoʻl ostida figurali uchish bilan shugʻullana boshladi. 2004-yil avgust oyida 37-sonli maktabga koʻchib oʻtdi va unga Sergey Dobroskokov murabbiylik qildi.

Maksim 2008-yilda sobiq yakka holda konkida uchuvchi Yekaterina Petaykina bilan juftlik hosil qildi. Juftlik keyingi yili Germaniyadagi oʻsmirlar oʻrtasidagi Gran-pri bosqichida debyut qildi va u yerda oltinchi oʻrinni egalladi. Ketma-ket ikki mavsum davomida Yekaterina va Maksim juftligi oʻsmirlar oʻrtasidagi jahon chempionatiga chiqa olishmadi. Rossiya chempionatida ular ikki marta toʻrtinchi oʻrinni egallashdi.

Yekaterina va Maksim juftligi 2011—2012-yilgi mavsumda Avstriyada oʻtkazilgan oʻsmirlar oʻrtasidagi Gran-pri bosqichining bronza medaliga sazovor boʻlishdi. Shundan soʻng, ular Kanadaning Kvebek shahrida boʻlib oʻtgan oʻsmirlar oʻrtasidagi Gran-prining final bosqichiga yoʻllanmani qoʻlga kiritishdi va u yerda amerikaliklarga yarim ochkodan kam imkoniyatni boy berib, 4-oʻrindan joy olishdi. Juftlik Rossiya chempionatida kumush medalni qoʻlga kiritdi va shu bilan oʻsmirlar oʻrtasidagi jahon chempionatiga yoʻllanmaga ega boʻldi. 2012-yilda oʻsmirlar oʻrtasidagi oʻzlarining ilk va soʻnggi jahon chempionatida muvaffaqiyatli qisqa dasturdan soʻng uchinchi oʻrinni egalladilar, ammo erkin dasturdagi xatolari tufayli kuchli uchlikdan joy ololmadi va 6-oʻrinni egalladi. Keyinchalik juftlik tarqalishi maʼlum boʻldi. Yekaterina Konstantin Bezmaternix bilan sheriklik qila boshladi.

2015-yil may oyida Maksim Valeriy Prudskiy murabbiyligida, Texaslik sportchi Brianna de La Mora bilan Sugar Landdagi Texas Gulf Coast FSC klubida juftlik hosil qildi. Juftlik 2016-yil boshida AQSh chempionatida debyut qilib, 8-oʻrinni egalladi. 2015—2016-yilgi mavsum oxirida Maksim musobaqalarda chiqishni yakunladi.

Amerika vakili sifatida

Natijalari

B. de la Mora bilan

K. Astaxova bilan

E. Petaykina bilan

Manbalar 

Yashayotgan insonlar
1990-yilda tugʻilganlar
28-sentabrda tugʻilganlar
Rossiyalik figurali uchuvchilar
Sohibzoda madrasasi

Sohibzoda madrasasi — Buxoro madrasasi.  Madrasa hozirgi kunda saqlanib qolmagan.
Sohibzoda madrasasi Sohibzoda guzarida, Buxoro amirligida mangʻitlar sulolasi davrida Sohibzoda tomonidan bunyod etilgan. Madrasa Sohibzodayi kalon goʻrxonasi hujralari nomi bilan ham nomlangan. Tadqiqotchi olim Abdusattor Jumanazarov ushbu madrasaga oid bir qator vaqf hujjatlarini oʻrgangan boʻlib, madrasa bilan bogʻliq maʼlumotlar keltirgan. Qozikalon Mir Badriddin arznomasida Sohibzodayi kalon goʻrxonasi 8 hujrasida talabalar taʼlim olgani va ularga mudarrislik qilgan mulla Mutahhar nomi keltirib oʻtilgan. Sohibzoda Buxoroga Hindistondan kelgan. U Buxoro amirlari Amir Shohmurod, Amir Haydar va Amir Nasrullo davrida Buxoroda yashagan. Abu Abdurahmon Abdulloh Sohibozoda toʻgʻrisida shunday maʼlumot bergan: "U ibn as-Sohib nomi bilan mashhur Abu Abdulloh Abduqodir ibn Niyoz Ahmad ibn as-Safar al-HIndiy al-Mujaddidiydir. Tariqat ilmini otasidan olgan. Undan Ali Tuntariy, Zaynul Obidin va uning oʻgʻli Najmiddin eshon al-Uriylar taʼlim olishgan". Tadqiqotchi Abdusattor Jumanazarov Sohibzoda nomi bilan bogʻliq ikki shaxni topganligini yozgan. Ular Sohibzodayi Buzrug va Miyon Gʻulom Qodir va Miyon Fazl Ahmad Buzrukdir. Madrasaga voqifning oʻzi mutavvali boʻlgan. Agar u vafot etsa, uning avlodlari ushbu vazifani bajargan. Har bir hujrada ikki nafardan talaba istiqomat qilgan. Madrasada mutavvali oʻqish jarayonlarini nazorat qilib turgan. Uzurli sabasiz 2 oyi 10 kun darsga qatnashmagan talabalar oʻqishdan chetlashtirilgan.
Sohibzoda madrasasi 8 ta hujradan iborat boʻlgan. Ushbu madrasa Oʻrta Osiyo meʼmorchiligi uslubida bunyod etilgan. Madrasa pishiq gʻisht, yogʻoch, tosh va ganchdan qurilgan.

Manbalar 

Buxoro madrasalari
Buxoro meʼmoriy yodgorliklari
Andrey Lazukin

Andrey Olegovich Lazukin (ruscha: Андрей Олегович Лазукин; 1997-yil 19-noyabr, Tolyatti, Samara viloyati, Rossiya) — yakka holda musobaqalarda qatnashadigan rossiyalik figurali uchuvchi. Rossiya kubogi finali (2019) gʻolibi, Lombardia Trophy 2018 turniri va 2019-yilgi jamoalar oʻrtasidagi jahon chempionatining bronza medali sovrindori.

Andrey Lazukin 2019-yil 5-mart holatiga koʻra, Xalqaro konkida uchish ittifoqi (ISU) reytingida 44-oʻrinni egallagan.

Faoliyati 
Andrey uch yoshligida uni ota-onasi konkida uchish maktabiga olib kelishgan. Andrey  2010—2011-yilgi mavsumgacha 1-sonli sport maktabida (Togliatti) Irina Baranova murabbiyligida shugʻullangan. Andrey 13 yoshligida uni murabbiy Aleksey Nikolayevich Mishin Stariy Oskolda oʻtkazilgan musobaqalarda payqab qolib, Sankt-Peterburgda joylashgan oʻzining guruhiga taklif qildi. Andrey 2010-yilda Sankt-Peterburgga koʻchib oʻtib, bugungi kunga qadar Mishin guruhida mashq qilmoqda.

Andrey 2012-yilda Lintsda boʻlib oʻtgan oʻsmirlar oʻrtasidagi Gran-pri bosqichida debyut qildi. Musobaqa natijalariga koʻra u yettinchi oʻrindan joy oldi. Rossiyalik figurali uchuvchi oʻzining ilk kattalar oʻrtasidagi Rossiya chempionatida 10 uchinchi oʻrinni egalladi. Oʻsmirlar oʻrtasidagi Rossiya chempionatida Andrey 8inchi oʻrindan joy oldi. 2013—2014-yilgi mavsumda Meksikada oʻtkazilgan oʻsmirlar oʻrtasidagi Gran-pri bosqichida ishtirok etdi va u yerda kuchli beshlikka kirdi. Lazukin Sochida boʻlib oʻtgan Rossiya chempionatida kuchli 10talikka kira olmadi va 10 toʻrtinchi oʻrindan joy oldi.

Lazukin 2017—2018-yilgi Olimpiya mavsumini ikkita kichik turnirlarda ishtirok etish bilan boshladi. Sentyabr oʻrtalarida boʻlib oʻtgan Lombardia Trophy turnirida 8inchi oʻrinni egalladi. Oktyabr oyi boshida Finlandiyada boʻlib oʻtgan turnirda Andrfey yana 8inchi oʻrindan joy oldi. Ikki hafta oʻtgach, u Gran Pri seriyasining kattalar toifasida debyut qildi. Andrfey dekabr oyi boshida „Golden Spin of Zagreb“ turnirida ishtirok etdi va u yerda oltinchi oʻrinni egalladi. Uning navbatdagi musobaqasi dekabr oyining oʻrtalarida Sankt-Peterburgda boʻlib oʻtgan milliy chempionat boʻldi. Turnir natijalariga koʻra, Lazukin yettinchi oʻrinni egallab, navbatdagi Olimpiya oʻyinlariga kiritilmadi.

Natijalari

Manbalar 

Yashayotgan insonlar
1997-yilda tugʻilganlar
19-noyabrda tugʻilganlar
Rossiyalik figurali uchuvchilar
Omer Damari

Omer Damari (1989-yil 24-martda tugʻilgan) — isroillik sobiq futbolchi, Hapoel Tel Aviv U17 jamoasining hozirgi bosh murabbiyi.

Klublardagi faoliyati

Maccabi Petah Tikva 
Omer „Maccabi Petah Tikva“da yoshlar safida oʻynagan va 2006-yilning 21-noyabrida „Ashdod“ ga qarshi Toto Kubogi Al oʻyinida kattalar safida debyut qilgan. Tezligi va toʻp bilan yaxshi muomala qilish qobiliyati tufayli asosan yarim himoyada oʻynadi, ammo keyinchalik „Maccabi“ning yetakchi hujumchisiga aylandi. „Maccabi“ safidagi 146 ta oʻyinidan 88 tasini startda, 58 ta zaxiradan maydonga tushgan holda oʻynagan, 34 ta gol urishga muvaffaq boʻlgan.

Hapoel Tel Aviv 
2011-yilning 3-iyulida Damari 1,5 million yevroga Hapoel Tel Avivga oʻtdi va bilan besh yillik shartnoma imzoladi. „Hapoel“ safida 101 ta oʻyinda maydonga tushib, 56 ta gol urgan. 2013—2014-yilgi mavsumda ligada 26 ta gol va barcha musobaqalarda 31 ta gol urdi. Mavsum davomidagi ajoyib oʻyini butun Yevropaning turli klublarida qiziqish uygʻotdi.

Austria Wien 
2014-yil iyul oyida Damari Austria Wien bilan shartnoma imzoladi. 2014-yilning 9-avgustida Damari klub safida ilk bor maydonga tushdi va SC Wiener Neustadt bilan 2:2 hisobidagi durang oʻyinda Vena darvozasini ishgʻol qildi. Mavsumni 15 uchrashuvda 10 ta gol urgan holda yakunladi.

RB Leipzig 
2015-yil yanvar oyida Damari „RB Leipzig“ bilan shartnoma imzoladi.

Red Bull Salzburg 
2015-yilning 30-iyulida Damari bir mavsumga Red Bull Salzburg klubiga ijaraga berildi. Jarohati tufayli bor-yoʻgʻi 16 liga oʻyinlarida maydonga tushdi, toʻrtta gol va toʻrtta golli uzatmani amalga oshirdi.

New York Red Bulls 
2016-yilning 4-avgustida Damari New York Red Bullsa ijaraga berildi. Debyutini 13-avgust kuni CF Montréa Impactga qarshi oʻyinda (3:1) oʻtkazdi. Keyingi hafta Damari CONCACAF Chempionlar Ligasida Alianza FCga qarshi 1:1 hisobidagi durang oʻyinda klub safidagi birinchi golini urdi.

Maccabi Haifa 
2017-yilning 12-yanvarida Damari Haifaning Maccabi klubi bilan shartnoma imzoladi.

Hapoel Tel Aviv 
2018-yilning 13-iyulida Damari Tel Avivning Hapoel klubiga oʻtdi.

Murabbiylik faoliyati 
2021-yil 14-iyun kuni futbolchilik faoliyatini yakunlashini eʼlon qildi. Shu kuni Hapoel Tel Avivning U17 jamoasiga murabbiy etib tayinlandi.

Xalqaro faoliyati 
2010-yil 17-noyabrda Tel Avivdagi Bloomfild stadionida Islandiyaga qarshi oʻrtoqlik oʻyinida debyut qildi, 3 – 2 hisobidagi gʻalabada ikkita gol urdi.

Murabbiy Eli Guttman Damarini UEFA Yevro-2016 saralash bosqichi uchun tanladi. 2014-yil 13-oktabrda Andorra qarshi mehmonda xet-trik qayd etdi (4:1).

Faoliyat statistikasi

Xalqaro gollari 

 Ballar va natijalar birinchi boʻlib Isroilning gollari roʻyxatini koʻrsatadi, ballar ustuni har bir Damari golidan keyin hisobni koʻrsatadi .

Yutuqlari

Klub 
Hapoel Tel Aviv

 Isroil davlat kubogi: 2012-yil

Red Bull Salzburg

 Avstriya Bundesligasi: 2015—2016
 Avstriya kubogi: 2015—2016

Xalqaro 
Maccabi Haifa

 Isroil Premyer-ligasi: 2017—2018-yilgi haftaning eng yaxshi futbolchisi

Manbalar 

Futbol assotsiatsiyasi hujumchilari
Yashayotgan insonlar
1989-yilda tugʻilganlar
Andrew Considine

Andrew MacLaren Considine () (1987-yil 1-aprelda tugʻilgan) — shotlandiyalik professional futbolchi. Andrew Considine Shotlandiya Premer-ligasi vakili „St Johnstone“ futbol klubida himoyachi sifatida oʻynaydi. Andrew Considine 18 yil davomida „Aberdeen“ futbol klubi safida 550 dan ortiq oʻyin oʻtkazgan va bu natija bilan u oʻz tarixida eng koʻp oʻyin oʻtkazgan futbolchilar qatoriga kirgan. Andrew Considine 2021—2022-yilgi mavsumdan keyin „Aberdeen“ futbol klubini tark etdi va „St Johnstone“ klubi bilan shartnoma imzoladi.

Klubdagi faoliyati

Aberdeen 
Considine yoshligida „Rangers“ futbol klubi bilan shartnoma imzolash imkoniyatiga ega edi, lekin u „Aberdeen“ futbol klubi bilan shartnoma imzolashga qaror qildi. Chunki Andrew Considine ularning birinchi jamoasiga kirish imkoniyati koʻproq ekanligini his qilgan edi. Andrew Considine oʻzining ilk oʻyinini 2004-yilning may oyida „Dundee“ futbol klubiga qarshi oʻyinda (2:1) oʻtkazdi. 2005—2006-yillarda Andrew Considine oʻyin koʻrsatish boʻyicha ikki karra koʻrsatkichlarga erishdi va 2006—2007-yilgi mavsumda asosiy jamoa safiga qoʻshildi. Andrew Considine 2007-yil yanvarida „St Mirren“ futbol klubiga qarshi uchrashuvda (2:0 hisobida gʻalaba qozonilgan) „Aberdeen“ futbol klubi uchun birinchi golini kiritdi. 

Considine 2011—2012-yilgi mavsumda „Aberdeen“ futbol klubining yilning eng yaxshi futbolchisi boʻldi. Andrew Considine 2012—2013-yilgi mavsumda klub safida muntazam oʻynashda davom etdi, biroq 29-dekabr kuni „Dundee“ futbol klubiga qarshi oʻyinda oyogʻi sindi.

2014-yilning 29-dekabrida Considine shartnomasini ikki yarim yilga uzaytirdi va bu shartnoma Andrew Considineni 2017-yil yozigacha „Aberdeen“ futbol klubida qoldirdi. Considine 2015-yil 27-mart kuni Gollandiyaning „Tvente“ klubiga qarshi oʻyinda „Aberdeen“ klubidagi koʻp yillik xizmatlari uchun mukofotlandi.

Andrew Considine 2017-yilning 14-fevralida klub bilan yana bir yangi shartnoma imzoladi. 2017-yilning 31-martida u Dens Parkda „Dundee“ futbol klubi ustidan 7:0 hisobida gʻalaba qozonilgan oʻyinda xet-trik qayd etdi.

2019-yil aprel oyida Andrew Considine „Aberdeen“ futbol klubibilan (yana bir yilga uzaytirish imkoniyati bilan) ikki yillik shartnoma imzoladi. U 2019-yil 24-noyabr kuni „St Johnstone“ klubiga qarshi oʻyinda „Aberdeen“ klubi uchun 500-uchrashuvini oʻtkazdi. Uning shartnomasi 2020-yil dekabr oyida yana uzaytirildi.

Andrew Considine 2021—2022-yilgi mavsumning koʻp qismini jarohat olib, oʻtkazib yubordi. U 2022-yilning bahorida oʻzining jismoniy holatiga qaytdi, biroq 2022-yil aprel oyida klub bilan yangi shartnomaga kelishib boʻlmagani uchun mavsum oxirida klubni tark etishi eʼlon qilindi.

St Johnstone 
Considine 2022-yil 16-iyun kuni „St Johnstone“ futbol klubi bilan shartnoma imzoladi.

Shaxsiy hayoti 
Considine Banchory shahrida tugʻilib oʻsgan. Andrew Considine „Aberdeen“ futbol klubining sobiq himoyachisi Doug Considinening oʻgʻlidir.

Faoliyat statistikasi

Klub

Xalqaro

Manbalar 

Shotlandiyalik futbolchilar
Yashayotgan insonlar
1987-yilda tugʻilganlar
Yuriy Larionov

Yuriy Yuryvich Larionov (ruscha: Ларионов, Юрий Юрьевич; 1986-yil 19-avgust, Novosibirsk) — juftlikda konkida uchish boʻyicha musobaqalarda qatnashgan rossiyalik figurali uchuvchi. Vera Bazarova bilan birgalikda Rossiya chempioni (2012), Yevropa chempionatining kumush medali sovrindori (2012), Gran-pri finalining kumush medali sovrindori (2012) va Olimpiya oʻyinlari ishtirokchisi (2010, 2014) boʻlgan.

Larionov Rossiyaning xalqaro toifadagi sport ustasi. 2012-yil dekabr holatiga koʻra, Larionov va Bazarova juftligi Xalqaro konkida uchish ittifoqi reytingida uchinchi oʻrinni egallagan.

Vera Bazarova va Yuriy Larionov juftligi birinchi mavsumda xalqaro miqyosda chiqish qilib, oʻzlarining ilk oʻsmirlar oʻrtasidagi jahon chempionatida (2007) kumush medalni qoʻlga kiritdi. Bundan tashqari, oʻsha mavsumdaTayvanda oʻtkazilgan oʻsmirlar oʻrtasidagi Gran-pri turnirida ikkinchi oʻrinni egallab, finalga yoʻllanma oldi va finalda yettinchi oʻrinni qoʻlga kiritdi. Xuddi shu mavsumda ular Xitoy Respublikasida boʻlib oʻtgan oʻsmirlar oʻrtasidagi Gran-pri turnirida ikkinchi oʻrinni egallab, finalga yoʻllanmani qoʻlga kiritdi. Juftlik Gran Pri finalida yettinchi oʻrindan joy oldi.

Faoliyati 
Juftlik 2007—2008-yilgi mavsumni Buyuk Britaniyada oʻtkazilgan oʻsmirlar oʻrtasidagi Gran-pri bosqichida gʻolib boʻlgan holda, Germaniyada oʻtkazilgan bosqichda kumush medalni qoʻlga kiritish bilan boshladi. Ular Gran pri musobaqasining Skate America turnirida juda yaxshi ishtirok etib, uchinchi oʻrinni egalladi. Oʻsmirlar oʻrtasidagi Gran-prining finalida esa oltin medalni qoʻlga kiritdilar. Juftlik kattalar oʻrtasidagi Rossiya chempionatida oltinchi oʻrindan joy oldi.

Juftlik 2014-yilda Budapeshtda boʻlib oʻtgan figurali uchish boʻyicha Yevropa chempionatida uchinchi, Sochi Olimpiadasida esa oltinchi oʻrinni egallagan.

Yuriy sport faoliyatini tugatgandan soʻng, figurali uchish boʻyicha murabbiy sifatida ishlay boshladi. 2016-yilda u xorvatiyalik Lana Petranovich va Antonio Souza-Kordeira juftligiga murabbiylik qilgan.

Shaxsiy hayoti 
Yuriy 2010-yilda Perm davlat pedagogika universitetini tamomlagan. U 2016-yilning yozida uylangan. Oʻgʻli Yelisey 2016-yil 17-dekabrda dunyoga keldi.

Natijalari 

 (Vera Bazarova bilan birga)

GP-Gran pri

Manbalar 

Yashayotgan insonlar
1986-yilda tugʻilganlar
19-avgustda tugʻilganlar
Rossiyalik figurali uchuvchilar
Sevinch Rahimova

Sevinch Rahimova – Oʻzbekistonlik karatechi. U 2019-yili Toshkent shahrida karate boʻyicha oʻtkazilgan Osiyo chempionatida ayollar oʻrtasida karate boʻyicha 55 kilogramm vazn toifasida kumush medalni qoʻlga kiritdi. 2021-yili Turkiyaning Konya shahrida boʻlib oʻtgan ''Islom birdamlik'' oʻyinlarida ayollar oʻrtasida 55 kg vazn toifasida bronza medallaridan birini qoʻlga kiritdi.

2021-yilda Yaponiyaning Tokio shahrida boʻlib oʻtadigan 2020-yilgi ''Yozgi Olimpiya'' oʻyinlariga yoʻllanmani qoʻlga kiritish maqsadida Fransiyaning Parij shahrida boʻlib oʻtgan ''Jahon Olimpiya'' saralash turnirida qatnashdi. U Birlashgan Arab Amirliklarining Dubay shahrida boʻlib oʻtgan 2021-yili karate boʻyicha jahon chempionatida ayollar oʻrtasida 55 kg vazn toifasida bronza medali uchun bahsda magʻlub boʻldi.

Yutuqlar

Manbalar 

Yashayotgan insonlar
Oʻzbekiston karatechilari
Jean-Eudes Maurice

Jean-Eudes Maurice () (1986-yil 21-iyunda tugʻilgan) — Belgiyaning UR Namur jamoasida oʻynaydigan professional futbolchi. U oʻzining tezkorligi va aniqligi bilan mashhur. Fransiyada tugʻilgan, Gaiti terma jamoasini xalqaro miqyosda himoya qiladi va 2013-yilgi KONKAKAF Oltin Kubogida jamoa aʼzosi boʻlgan.

Klubdagi faoliyati 
Maurice oʻz faoliyatini mahalliy US Alfortville klubida oʻynashdan boshlagan. Klubda yetti yil oʻtkazgandan soʻng, u UJA Alfortville jamoasiga qoʻshilgan. U klubda oʻynab yurganida parijliklar eʼtiboriga tushib qolgan va 2007-yilda jamoaga kelib qoʻshilgan. Maurice 33ta oʻyinda maydonga tushgan va 3ta gol urgan. Maurice mavsum davomida „Bastia“ga qarshi Fransiya kubogi oʻyinida asosiy jamoa tarkibiga kiritilgan, ammo u zahiradan oʻrindigʻidan maydonga tushirilmagan. 2008-yil 19-iyunda u oʻzining birinchi professional shartnomasini imzolagan va kattalar jamoasiga bir yilga qoʻshilgan. Unga kattalar jamoasida 21-raqamli libos berilgan.

2008/2009-yilgi mavsumda Maurice birota liga oʻyinida maydonga tushmagan, lekin UEFA kubogida Ukrainaning „Dinamo Kiyev“ klubiga qarshi 0:0 hisobida durang bilan yakunlangan oʻyinda 75-daqiqada zahiradan maydonga tushib klub tarkibidagi rasmiy debyutini oʻtkazgan. Bu uning mavsumdagi yagona oʻyini boʻlgan. 2009-yilning 11-mayida u Parij klubi bilan yangi 3 yillik shartnoma imzolagan va klub tarkibida 2012-yilgacha qolishi maʼlum boʻlgan.

Chennaiyin FC 
2014-yil oktyabr oyida Maurice Hindiston Superligasi klubi Chennaiyin FC bilan qisqa muddatli shartnoma imzolagan. U klub uchun birinchi golini FC Goa ga qarshi oʻyinda kiritgan.

Nea Salamis 
Mauricening Chennaiyin bilan shartnoma mavsumi tugagach, u Kipr birinchi divizionida Nea Salamis jamoasi bilan shartnoma imzolagan. U Kipr klubi bilan olti oylik shartnoma imzolagan. Maurice „Anortosis“ga qarshi oʻyinda jamoa tarkibida debyut qilgan.

Taraz 
2017-yilning mart oyida Maurice Qozogʻiston Premyer-ligasi vakili „Taraz“ bilan bir yillik shartnoma imzolagan.

Aktobe 
Maurice 2018-yilning mart oyida Qozogʻistonning „Aktobe“ klubiga oʻtgan.

UR Namur 
Sinov va bir nechta oʻrtoqlik oʻyinlaridan soʻng, Maurice 2020-yil yanvar oyi oxirida Belgiyaning toʻrtinchi divizion vakili UR Namur bilan shartnoma imzolagan. U jamoa bilan bir yillik shartnoma tuzgan. Uning klubdagi ilk rasmiy uchrashuvi 2020-yilning mart oyida boʻlgan.

Faoliyat statistikasi

Klub

Xalqaro

Yutuqlari 
Parij Sen-Jermen

 Fransiya kubogi : 2009—2010

Manbalar 

Copa América Centenario oʻyinchilari
Paris Saint-Germain F.K. futbolchilari
Fransiya futbolchilari
Futbol assotsiatsiyasi hujumchilari
Yashayotgan insonlar
1986-yilda tugʻilganlar
Farjak madrasasi

Farjak madrasasi — Buxoro madrasasi. Madrasa hozirgi kunda saqlanib qolmagan.
Buxorodagi eng koʻhna madrasalardan biri boʻlib, milodiy 937-yil may-iyun oyida yonib ketgan. Mazkur madrasa toʻgʻrisida Abu Bakr Muhammad an-Narshaxiy shunday maʼlumot berib oʻtgan: „Yana Amiri Saʼid Nasr ibn Ahmad ibn Ismoil davrida uch yuz yigirma beshinchi yil rajab oyida (937-yil may-iyun) Buxoroga oʻt tushib hamma bozorlar yondi. Oʻt bir halimpazning doʻkonidan boshlangan. Doʻkon Samarqand darvozasida joylashgan boʻlib, halimpaz halim qozoni tagidagi kulni tomga olib chiqib, tomda chuqurlik boʻlgan ekan, uni toʻlgʻazmoqchi boʻlgan. Kul orasida bir boʻlak choʻgʻ bor ekan. Halimpaz buni sezmagan va shamol choʻgʻni olib borib qamishdan yasalgan bir uyga urgan. U uyni oʻt olib, undan hamma bozorga oʻt ketgan. Olov osmonda bulutdek suzib yurgan. „Koʻyi bikor“ (Qizlar koʻchasi), bozorning timchalari, Farjak madrasasi, kovushdoʻzlar timi, sarroflar va bazzozlar bozori, Buxoroning shu tarafidagi anhor labigacha boʻlgan hamma narsa kuygan“. Madrasa keyinchalik qayta taʼmirlangan. XII asr muallifi Abdukarim as-Sam’oniy madrasani Farjak darvozasi oldida deb yozgan. Farjak va Samarqand bitta darvozaning ikkita nomi boʻlgan. XIII asrda yashagan Ibn al-Avfiy „Javomi’ al-hikoya“ asarida Farjak madrasasida mudarris Mas’ud Immomzodan bilim olganligini yozgan. Madrasa moʻgʻullar davrida ham faoliyat yuritgan. Farjak hozirgi kunga qadar Buxoroning eng qadimiy va ilk madrasalaridan biri. Ayrim tadqiqotchilar fikriga koʻra ushbu madrasa musulmon olamidagi dastlabki madrasa boʻlgan.

Manbalar 

Buxoro madrasalari
Buxoro meʼmoriy yodgorliklari
Yuliya Lipnitskaya

Yuliya Vyacheslavovna Lipnitskaya (; 1998-yil 5-iyun) — rossiyalik sobiq figurali uchuvchi. Yuliya Lipnitskaya 2014-yilgi Qishki Olimpiya oʻyinlarining jamoa kubogini qoʻlga kiritish uchun kurashgan Rossiya jamoasining bir qismi boʻlgan. Yakka holda konkida uchuvchi sifatida Lipnitskaya 2014-yilgi jahon chempionati kumush medali sovrindori, 2014-yilgi Yevropa chempioni, 2013—2014-yilgi Gran-pri finali kumush medali sohibi va ikki karra Rossiya milliy chempionatining kumush medali sovrindori (2012 va 2014) boʻlgan. Lipnitskaya oʻsmirlik davrida 2012-yilgi oʻsmirlar oʻrtasidagi jahon chempionatida, 2011—2012-yilgi oʻsmirlar oʻrtasidagi Gran pri turniri finalida va 2012-yilgi oʻsmirlar oʻrtasidagi Rossiya chempionatida gʻolib chiqqan. Yuliya 2017-yilning 9-sentyabr kuni oyoq va son boʻgʻimlaridagi oʻgriqlar, shuningdek, anoreksiya tufayli professional sportni tark etdi.

Lipnitskaya qishki Olimpiya oʻyinlarida oltin medalni qoʻlga kiritgan eng yosh rossiyalik sportchidir.  Yakka holda konkida uchuvchi ayollar toifasida Yevropa chempionatining eng yosh oltin medal sohibi hisoblanadi. Yuliya zamonaviy qoidalar boʻyicha oʻtkazilgan Olimpiadada oltin medalni qoʻlga kiritgan eng yosh figurali uchuvchi ayol hamdir. Rossiya terma jamoasi kubokni qoʻlga kiritganida Lipnitsakaya 15 yoshu, 249 kun edi.

Yoshligi 
Yuliya Lipnitskaya 1998-yil 5-iyunda Rossiyaning Yekaterinburg shahrida tugʻilgan. Lipnitskayani yolgʻiz ona boʻlgan Daniyela Leonidovna Lipnitskaya tarbiyalagan, u oʻz familiyasini Yuliyaga bergan. Lipnitskayaning otasi Vyacheslav onasi homilador boʻlganida Rossiya armiyasiga chaqirilgan va keyinchalik u oilasiga qaytmaslikni afzal koʻrgan. Lipnitskayaning buvisi Yevgeniya Koklova yoshligida akrobatika, konkida uchish va suzish bilan shugʻullangan.

Shaxsiy hayoti 
Lipnitskaya rossiyalik konkida uchuvchi Vladislav Tarasenko bilan ishqiy munosabatda. Lipnitskaya 2020-yil iyun oyida birinchi farzandini Tarasenko bilan birga kutayotganini tasdiqlagan. Ularning qizi Katalina 2020-yil 27-iyunda dunyoga kelgan.

Lipnitskaya „Elle Girl Russia“ jurnalining 2014-yil may sonining birinchi muqovasida paydo boʻlgan. U 2015-yilda sevimli rus sportchisi uchun Nickelodeon Kids Choice Award mukofotini qoʻlga kiritgan va oʻsha yili Adidas brendi bilan uzoq muddatli shartnoma imzolagan.

Natijalari 

GP: Gran-pri; CS: Challenger seriyasi; JGP: oʻsmirlar oʻrtasidagi Gran-pri

Mukofotlari 

  Doʻstlik ordeni „Jismoniy tarbiya va sportni rivojlantirishga qoʻshgan katta hissasi, 2014-yil Sochi shahrida boʻlib oʻtgan XXII qishki Olimpiya oʻyinlarida erishgan yuksak sport yutuqlari uchun“ (2014-yil 24-fevral)

Manbalar 

Yashayotgan insonlar
1998-yilda tugʻilganlar
Rossiyalik figurali uchuvchilar
Rossiyaning Doʻstlik ordeni sohiblari